
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL STRATEGINIO VEIKLOS PLANO PRIEŽIŪROS IR VALDYMO KOMISIJOS SUDARYMO RAJONO SAVIVALDYBĖS 2020–2022 M. STRATEGINIO VEIKLOS PLANO VEIKLOS PROGRAMŲ SVARSTYMUI IR JŲ DARBO GRAFIKO 2020 M. PATVIRTINIMO

2020 m. sausio      d.  Nr. AT-   
Šakiai

	Vadovaudamasis Strateginio planavimo rajono savivaldybėje organizavimo tvarkos aprašo, patvirtinto Šakių rajono savivaldybės tarybos 2016 m. birželio 23 d. sprendimu Nr. T-216 „Dėl strateginio planavimo rajono savivaldybėje organizavimo tvarkos aprašo patvirtinimo“, 29 punktu, Šakių rajono savivaldybės tarybos 2017 m. gruodžio 21 d. sprendimu Nr. T-376 „Dėl rajono savivaldybės programų sąrašo patvirtinimo“, Šakių rajono savivaldybės administracijos nuostatų, patvirtintų Šakių rajono savivaldybės tarybos 2016 m. rugsėjo 23 d. sprendimu Nr. T-277 „Dėl Šakių rajono savivaldybės administracijos nuostatų patvirtinimo“, 24 punktu:
	1. Sudarau strateginio veiklos plano priežiūros ir valdymo komisiją rajono savivaldybės 2020–2022 m. strateginio veiklos plano veiklos programų svarstymui:
	Dainius Grincevičius – rajono savivaldybės administracijos direktorius, komisijos pirmininkas;
	Ingrida Maksvytienė – rajono savivaldybės administracijos Biudžeto, turto ir strateginio planavimo skyriaus vyriausioji specialistė, komisijos sekretorė;
	Edgaras Pilypaitis – rajono savivaldybės meras;
[bookmark: _GoBack]	Egidija Grigaitienė – rajono savivaldybės administracijos Biudžeto, turto ir strateginio planavimo skyriaus vedėja; 
	Darius Jakavičius – rajono savivaldybės mero pavaduotojas;
	Redas Juškaitis – rajono savivaldybės administracijos direktoriaus pavaduotojas.
	2. T v i r t i n u  rajono savivaldybės 2020–2022 m. strateginio veiklos plano veiklos programų svarstymo 2020 metų strateginio veiklos plano priežiūros ir valdymo komisijos darbo grafiką (pridedama).
	3. N u r o d a u 1 punktu sudarytai komisijai pagal 2 punktu patvirtintą grafiką  įvertinti rajono savivaldybės 2020–2022 m. strateginio veiklos plano veiklos programose lėšų poreikį pagal formuojamą 2020 m. savivaldybės biudžetą, kiekvieną programą apsvarstant atskirai dalyvaujant programose paskirtiems programų koordinatoriams ir už programą atsakingiems asmenims, pateikti pastabas ir išvadas dėl tolesnio lėšų planavimo veiklos programose.
	4. Į p a r e i g o j u rajono savivaldybės programų koordinatorius ir už programas atsakingus asmenis:
	4.1. pateikti parengtus savivaldybės 2020–2022 m. strateginio veiklos plano veiklos programų projektus svarstymui, užpildytus per Strateginio planavimo informacinę sistemą (STRAPIS), ir dalyvauti svarstymuose pagal sudarytą grafiką;
	4.2. po komisijos pastabų pateikti koreguotas ir parengtas savivaldybės 2020–2022 m. strateginio veiklos plano veiklos programų su visais priklausiančiais priedais elektronines projektų versijas, užpildytas per Strateginio planavimo informacinę sistemą (STRAPIS), viešinimui Šakių rajono savivaldybės tinklalapyje Biudžeto, turto ir strateginio planavimo skyriui iki 2020 m. vasario 1 d.
	Šis įsakymas per vieną mėnesį nuo įsakymo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.


Administracijos direktorius                                                                              Dainius Grincevičius 

